NARVA LINNAVALITSUS

KORRALDUS

   .01.2014 
Toetuse väljamaksmine linnaeelarvest
1. Asjaolud ja menetluse käik

Narva Linnavalitsuse 21.12.2012.a. korralduse nr. 1305-k alusel oli sõlmitud Narva Linnavalitsuse Arhitektuuri- ja Linnaplaneerimise Ameti ja AS-i Narva Bussiveod (registrikood 10247291, asukohaga Kadastiku tn 51 21004 Narva) vahel 02.01.2013.a. sõitjateveo avaliku teenindamise leping nr 4 tähtajaga 01.01.2013 – 31.12.2013.a. 
Lepingust tulenevalt on vedajal kohustused korraldada sõitjatevedu bussidega kinnitatud sõiduplaanides ettenähtud liinidel ja kellaaegadel kuni 01.05.2014.a. Sellest tulenevalt on Narva Linnavalitsus 20.12.2013 korraldusega nr 1288-k pikendanud Narva Linnavalitsuse Arhitektuuri-ja Linnaplaneerimise Ameti ja AS Narva Bussiveod vahel 02.01.2013.a. sõlmitud avaliku teenindamise otselepingu nr 4 kehtivust samadel tingimustel kuni 01.05.2014.a. 

Narva Linnavalitsuse 20.12.2013 korralduse nr 1288-k alusel on Narva Linnavalitsuse Arhitektuuri- ja Linnaplaneerimise Amet 06.01.2014 koostanud taotlust nr 1-13/80 AS Narva Bussiveod finantseerimise graafikust ajavahemikuks 01.01.-30.04.2014.a.
2. Õiguslikud alused 

Kohaliku omavalitsuse korralduse seaduse § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. 

Kohaliku omavalitsuse üksuse finantsjuhtimise seaduse § 24  lõike 1 alusel kui valla- või linnavolikogu ei ole eelarvet eelarveaasta alguseks vastu võtnud, võib valla- või linnavalitsus kuni eelarve vastuvõtmiseni teha eelarve eelnõus kavandatud väljamineku, kui selle tegemise tähtaeg saabub enne eelarve vastuvõtmist ja see tuleneb käesoleva seadusest, sh § 34 lõike 2 punktist 52 (toetuste andmise kohustused).
Ühistranspordiseaduse §15 lõike 2 punkt 2 alusel omavalitsusüksuse eelarvest toetatakse avalikku liinivedu, mida korraldatakse linna bussiliinil.
Narva Linnavalitsuse 20.12.2013 korralduse nr 1288-k „Sõitjateveo avaliku teenindamise otselepingu pikendamine“ alusel. 

3. Otsus

Finantseerida AS Narva Bussiveod ajavahemikus 01.01.-30.04.2014.a. vastavalt esitatud graafikule.

	Saaja
	Kokku
	jaanuar
	veebruar
	märts
	aprill

	AS Narva Bussiveod
	567 350
	157 250
	133 700
	137 400
	139 000


4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

Natalja Šibalova
Abilinnapea linnapea ülesannetes 

